Diari Oficial de la Generalitat Valenciana


Sumari del DOGV 3559, del 12-08-1999 (1999/7337)

Informació pública de l'alternativa tècnica de proposta de programa per al desenvolupament de la unitat d'execució 3, del sector de sòl urbanitzable PRR-1A de Cullera.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3559

Data del DOGV
:   12-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7337


Organisme emissor
:   Lumon, SL

Tipus de document
:   Anunci

Informació pública de l'alternativa tècnica de proposta de programa per al desenvolupament de la unitat d'execució 3, del sector de sòl urbanitzable PRR-1A de Cullera. [1999/F7337]
  
D'acord amb el que estableix l'article 48 de la Llei Reguladora de l'Activitat Urbanística, sobre simplificació del procediment a instància d'un particular, i segons el que estableix l'article 48.1 d'aquesta, havent depositat una còpia a l'Ajuntament de Cullera, i protocol·litzat una altra mitjançant l'acta autoritzada pel notari Arturo Fos Martí de Cullera, la mercantil Lumón, SL, formula l'edicte següent:
  
Primer
  
Se sotmet a informació pública l'alternativa tècnica de proposta de programa, segons el que estableix l'article 48.1 c) de la Llei Reguladora de l'Activitat Urbanística, amb la documentació complementària de proposta de planejament del sector de sòl urbanitzable denominat PRR-1A de Cullera, per al desenvolupament de la unitat d'execució 3 (UE 3) d'aquest, promogut per la mercantil Lumón, SL, segons la redacció tècnica de l'arquitecte José Joaquín Pérez Alarcón, per a la tramitació conjunta i simultània, pel procediment simplificat a instàncies d'un particular.
  
Segon
  
Que aquesta exposició al públic la realitza Lumón, SL, per mitjans propis, en la forma exigida per als edictes municipals en l'article 46.3 de la Llei Reguladora de l'Activitat Urbanística, segons el que estableix l'article 48.1 c) d'aquesta, una vegada remés l'avís als titulars registrals afectats.
  
Tercer
  
La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques durant 20 dies hàbils, comptadors des de la publicació d'aquest edicte en el Diari Oficial de la Generalitat Valenciana, amb el previ avís als titulars cadastrals al seu domicili fiscal, i la publicació en un diari d'informació general editat a la Comunitat Valenciana.
  
Quart
  
Les proposicions juridicoeconòmiques podran presentar-se durant els cinc dies hàbils següents al venciment d'aquesta informació pública, derivat de la inserció de l'edicte en el Diari Oficial de la Generalitat Valenciana.
  
Cinqué
  
Si durant els deu primers dies d'informació pública alguna persona es comprometera a presentar una alternativa tècnica substancialment distinta a la inicial i en prestara caució, els anteriors terminis es prorrogaran per 20 dies addicionals, i aquesta pròrroga s'anunciarà al tauler d'anuncis de l'Ajuntament de Cullera, i es comunicarà als qui per desconéixer-la presenten pliques prematurament.
  
Sisé
  
L'acte d'obertura de pliques es realitzarà en la següent data hàbil a la conclusió del termini per a presentar-se.
  
Seté
  
L'expedient es podrà consultar als serveis tècnics de l'Ajuntament de Cullera, així com comparéixer per a obtindre còpia de l'acta de protocol·lització, o que se li exhibisca aquesta, a la notaria del senyor Arturo Fos Martí, de Cullera, en els horaris laborables.
  
Vuité
  
Una vegada concloses les anteriors operacions, s'haurà d'emetre el corresponent informe tècnic.
  
Nové
  
Acabades les anteriors actuacions, el Ple de l'ajuntament podrà aprovar un programa que definisca els continguts, per elecció d'una alternativa tècnica i una proposició entre les presentades, amb les modificacions parcials que estime oportunes. En el mateix acte podrà adjudicar, motivadament, l'execució del programa aprovat a favor de qui haguera formulat la proposició juridicoeconòmica i assumit l'alternativa tècnica més adequada per a efectuar l'actuació.
  
Cosa que es fa pública en compliment del que estableixen els articles 48.1 c) i 46.3 de la vigent Llei Reguladora de l'Activitat Urbanística Valenciana.